open-index/open-wikipedia-markdown huggingface dataset:
Ilari Tyrni

**Ilari Heikki Johannes Tyrni** (12. maaliskuuta 1934 Helsinki – 24. huhtikuuta 2010) oli suomalainen kansantaloustieteilijä ja professori. Hän oli Tampereen yliopiston kansataloustieteen professori vuodesta 1971, ja hän tutki matemaattista taloustiedettä ja taloustieteen metodologiaa. Hän jäi eläkkeelle vuoden 1998 alussa.

Tyrni piti kansantaloustieteessä matematiikkaa hyvin keskeisenä ja korosti kansainvälistymisen tärkeyttä. Hän harjoitti jatko-opinto Britanniassa, jossa hän laati Review of Economic Studiesissa vuonna 1964 julkaistun artikkelin ”The effects of price changes on consumer saving”, jota pidetään yhtenä suomalaisen taloustieteen kansainvälistymisen merkkipaaluna.

Tyrnillä oli identtinen kaksoisveli Istervo Tyrni, mistä aiheutui jonkin verran sekaannuksia.

## Lähteet
The Review of Economic Studies

**The Review of Economic Studies** on brittiläinen taloustieteellinen julkaisu. Sen perusti 1933 ryhmä Britanniassa ja Yhdysvalloissa toimivia taloustieteilijöitä. Alkuperäisen toimituskunnan jäsenet olivat Abba P. Lerner, Paul Sweezy ja Ursula Kathleen Hicks. Sitä julkaisee Oxford University Press. Vuoden 2003 katsauksen mukaan se oli taloustieteen julkaisuista kahdeksanneksi merkittävin. 

Lehteä pidetään laajasti yhtenä viidestä parhaasta taloustieteen julkaisusta. Siitä vastaa johtokunta, jonka puheenjohtaja on Andrea Prat (Columbian yliopisto). Päätoimittajat ovat Stéphane Bonhomme (CEMFI), Francesco Caselli (London School of Economics), Philipp Kircher (Edinburghin yliopisto), Marco Ottaviani (Bocconi University), Imran Rasul (University College London) ja Dimitri Vayanos (London School of Economics). 

## Lähteet

## Aiheesta muualla
* Review of Economic Studiesin sivut
B61

**B61** on yhdysvaltalainen taktinen ydinase. Se on räjähdysteholtaan säädettävissä oleva kilotonni-luokan ydinpommi. Asetyyppi kehiteltiin pudotettavaksi raskasta pommikonetta kevyemmästä ilma-aluksesta. B61 kehiteltiin Kylmän sodan aikakaudella. 

B61 on edelleen Yhdysvaltain sotavoimien käytössä, ja arvellaan ainakin 200 pommin olevan toimintavalmiudessa, kaikista 3&nbsp;155 koskaan rakennetusta B61-pommista. Näistä 180 on USA:n NATO-liittolaisilla Euroopassa. Sitä pidetään eräänä kaikkein tarkimmista (uusimman mallin osumatarkkuus on vain 30&nbsp;m.) ydinaseista, mitä koskaan on kehitetty. Tämän pommin räjähdysvoima (50 kT) on jokseenkin saman suuruinen kuin neljällä Hiroshiman pommilla.

Tämä pommityyppi on käynyt lukuisia kehitysvaiheita, joita on myös kritisoitu lähinnä kehitysohjelman kalleuden vuoksi. Tuorein kehitysversio on niin kutsuttu *Model 12* eli **Mod-12**. F/A-22 Raptor ei sitä kykene käyttämään asearsenaalissaan, eivätkä myöskään Panavia Tornado taikka F-16 Fighting Falcon. Sen sijaan *[[Häivelentokone|häivehävittäjä]]* F-35 Lightning II kykenee tähän.

NNSAn (National Nuclear Security Administration) mukaan B61-12 on sertifioitu yhteensopivaksi strategiselle pommikoneelle B-2A ja DCA-lentokoneille (Dual Capable Aircraft) F-15E, F-16C/D, F-16 MLU ja PA-200. Lisäksi pommin versiota kykenevät käyttämään uudemmat F-35 - ja B-21 -lentokoneet.

## B61-ydinpommin teknisiä tietoja

*Kehittelijä: Los Alamos National Laboratory (LANL)
*Suunnitteluvuosi: 1963
*Valmistuksen alkamisajankohta: 1968
*Valmistusmäärä: 3&nbsp;155 kappaletta
*Pituus: 11 jalkaa 8 tuumaa – 3,56 metriä
*Halkaisija: 13 tuumaa – 33 cm
*Omamassa: 340 kg
*Räjähdysvoima: 0,3–340 kilotonnia (säädettävissä, varhaisemmat pommityypit) sekä 50 kT (Mod-12)
*CEP: 30 metriä (Mod-12)

## Lähteet

## Aiheesta muualla
*
Krotonit

**Krotonit** (*Croton*) on tyräkkikasvien laaja suku. Sukuun kuuluu yli 1000 lajia.

Useimmat krotonit elävät puoliaavikolla, mutta lähes kaikista tropiikin elinympäristöistä löytyy ainakin yksi krotonilaji. Joillakin alueilla lajikirjo on erityisen runsasta, esimerkiksi Brasiliassa on määritetty 356 krotonilajia ja Kuubassa 33.

## Lajeja
* *Croton eluteria* – karibiankrotoni
* *Croton macrostachyus* – afrikankrotoni
* *Croton megalocarpus* – kuulakrotoni
* *Croton pseudopulchellus* – ruostekrotoni
* *Croton sylvaticus* – oranssikrotoni
* *[[Croton claussenianus]]*
* *[[Croton tiglium]]*

## Lähteet

## Aiheesta muualla
* Suomen Lajitietokeskus: Krotonit – ''Croton''
* ITIS: ''Croton'' 
* United States Department of Agriculture (USDA): ''Croton'' 
* Flora of China: ''Croton''
Leipää ja suolaa

**Leipää ja suolaa. Kolme psalmien kirjaa** on Suomen Vapaakirkossa vaikuttaneen Tapio Nousiaisen vuonna 1973 ilmestynyt runoteos. Teoksen kustansi Päivä ja siitä on ilmestynyt 19 painosta, viimeisin vuonna 2007. 

*Leipää ja suolaa* oli Nousiaisen ensimmäinen runokirja. Nousiainen julkaisi vuonna 1976 kirjan *Kultaa ja multaa*, joka on jatkoa *Leipää ja suolaa* -teokselle. Vuonna 1984 julkaistiin kaksi C-kasettia, joilla teosta tulkitsee lausuntataiteilija Yrjö Jyrinkoski.

## Sisältö

Teoksen ensimmäinen kirja on nimeltään *Syntisten [[Psalmien kirja|psalmeja]]*, toinen kirja *Jumalisten psalmeja* ja kolmas kirja *Kristuksen psalmeja*. Teksteissä Nousiainen käsittelee uskoa ja elämää erilaisten ihmisten näkökulmasta. *Syntisten psalmeissa* Nousiainen käsittelee hengellistä kaipuuta, pelastuksen tarvetta ja uskoontulon esteitä. *Jumalisten psalmeissa* aiheena on usko ja sen uudistuminen. Uskon rinnalle Nousiainen nostaa lähimmäisenrakkauden. *Kristuksen psalmeissa* kuvataan Kristusta eri näkökulmista.

## Vastaanotto

Vapaakirkon saarnaaja, runoilija Vilho Rantanen on luonnehtinut teosta erityislaatuiseksi, hengeltään samanlaiseksi kuin *[[Spoon River antologia]]*. 

Marja Laakkonen kirjoitti *[[Arvosteleva kirjaluettelo|Arvostelevassa kirjaluettelossa]]*, että samantapaista julistusta ovat harrastaneet muun muassa Simo Talvitie ja Michael Quoist. ”Nousiaisen kirja olisi voittanut tiivistämisestä, mutta tällaisenaankin se on mukavan lukukelpoinen, satuttavakin parhaimmillaan.”

## Lähteet
Croton

**Croton** voi viitata seuraaviin:

* Kroton, lat. Croton, antiikin aikainen kaupunki Suur-Kreikassa eli Magna Graeciassa, nykyisessä Italiassa
** Crotone, nykyinen kaupunki Italiassa
* Krotonit (*Croton*), tyräkkikasvien suku
Kirjoitan seinään

**Kirjoitan seinään** on punkyhtye Sensuurin 7" single, joka julkaistiin 17. huhtikuuta 1979. Kappale julkaistiin myös yhtyeen ainoaksi jääneellä studioalbumilla *[[Hulinaa]]*.

Vuonna 2012 Svart Records julkaisi singlestä uusintapainoksen, joista 700 mustalle ja 300 punaiselle vinyylille painettuna.

## Kappaleet
#
#

## Kokoonpano
* Pepe Lempinen – laulu, kitara
* Costello Hautamäki – kitara
* Jaska Oinonen – basso
* Pasi Pakarinen – rummut

### Tuotanto
* Pantse Syrjä – tuottaja
* Mika Sundqvist – äänittäjä
* San Francisco Juntunen – kansikuva
* Mäsi – takakansi

## Aiheesta muualla
* ''Kirjoitan seinään'' discogs.com -sivustolla
* ''Kirjoitan seinään'' finnmusic.net -sivustolla
Kaupunki nukkuu

**Kaupunki nukkuu** on punkyhtye Sensuurin 7" single, joka julkaistiin joulukuussa 1979. Vuonna 2012 Svart Records julkaisi singlestä uusintapainoksen.

Albumin takakannessa lukee ”Kiitokset kamojen lainasta Lepakon Nuoruudelle”.

## Kappaleet
#
#

## Kokoonpano
* Pepe Lempinen – laulu, kitara
* Costello Hautamäki – kitara
* Jaska Oinonen – bassokitara
* Pasi Pakarinen – rummut

+

* Jukkis Järvinen – kosketinsoitin

### Tuotanto
* Epe Helenius – tuottaja, miksaaja
* Mika Sundqvist – äänittäjä, miksaaja
* Mäsi – valokuvat

## Aiheesta muualla
* ''Kaupunki nukkuu'' finnmusic.net -sivustolla
* ''Kaupunki nukkuu'' discogs.com -sivustolla
Suuri etunimikirja

**Suuri etunimikirja** on Pentti Lempiäisen kirja, joka esittelee aakkosjärjestyksessä kaikki kirjan ilmestymiseen mennessä Suomen suomen- tai ruotsinkielisessä tai ortodoksisessa nimipäiväkalenterissa olleet etunimet ja eräitä muita Suomessa tuttuja etunimiä. Ensin esitellään naisten, sitten miesten nimet. Kirjan ensimmäinen painos ilmestyi vuonna 2000.

## Lähteet
*
Eksfoliatiini

**Eksfoliatiini** on *[[Staphylococcus aureus]]* -bakteerin tuottama eksotoksiini. Eksfoliatiinin on osoitettu aiheuttavan stafylokokkiperäisen hilseilevän ihotulehduksen (SHI). Vain tietyt *S. aureus* -kannat erittävät eksfoliatiinia - arviolta noin 5 % ihmisistä eristetyistä *S. aureus* -näytteistä tuottaa eksfoliatiineja.

SHI on pääosin vastasyntyneiden ja pienten lapsien tauti. Taudin oireeseen kuuluu noin kahden päivän kuluttua ilmaantuvat ihon herkät vesirakkulat, joita voi ilmaantua laajasti eri ihoalueille. Vesirakkulat laajenevat ja puhkeavat helposti, jolloin paljastuu punertavaa ja kesivää ihoa. Ihon epidermiksen irtoaminen johtaa nestehukkaan ja hyponatremiaan, jotka voivat olla fataaleja. Hoito koostuu optimoidusta nesteiden ja elektrolyyttien antamisesta, sekä antibiooteista. Lasten kuolleisuus on verrattain pieni (4 %), kun taas aikuisilla ihotulehdus on hengenvaarallinen (60 % kuolleisuus).

## Patofysiologia
Eksfoliatiini on epätyypillinen, trypsiinin kaltainen proteaasi, joka kertyy epidermikseen. Paikallisen tunkeutumisen jälkeen eksfoliatiini leviää verenkierron välityksellä laajasti eri ihoalueille. Eksfoliatiini pilkkoo keratinosyyttien (sarveissolu) välisiä liitoksia, tarkemmin desmosomaalisia kadheriineja (Dsg1). Keratinosyyttien välisten liitosten katkeillessa epidermiksestä tulee poikkeavan hauras, jolloin epidermiskerrokset irtoavat toisistaan. Seurauksena on nestehukka ja hyponatremia.

## Lähteet

## Aiheesta muualla
* PubChem: Exfoliatin
Bunnahabhain

**Bunnahabhain** on vuonna 1881 perustettu viskitislaamo Islayn saarella Skotlannissa lähellä Port Askaigia, Skotlannin länsirannikolla. Bunnahabhainin kylä perustettiin sen työntekijöiden majoitusta varten. Tislaamon omistaa Distell.

Bunnahabhain on yksi miedoimmista Islayn mallasviskeistä ja sen maku eroaa huomattavasti muista Islayn saaren viskeistä.

## Tuotteet
Ydintuoteperheeseen kuuluu:
* Bunnahabhain 12 Year Old
* Bunnahabhain 18 Year Old
* Bunnahabhain Toiteach
* Bunnahabhain 25 Year Old

Tuotteista on useita itsenäisten pullottajien versioita, kuten That Boutique-y Whisky Company, Douglas Laing & Co ja Duncan Taylor.

## Lähteet

## Aiheesta muualla

* Tislaamon kotisivut
* Black Bottle
Snooker Shoot-Out

**Snooker Shoot-Out** on snookerin ammattilaisturnaus joka pelattiin ensimmäisen kerran vuonna 1990. Turnausta on pelattu säännöllisesti vuodesta 2011 alkaen ja vuodesta 2017 alkaen se on ollut ranking-turnaus.

Ensimmäisenä turnauksen voitti walesilainen Darren Morgan. Hallitseva mestari on englantilainen Tom Ford.

## Peliformaatti
* Jokainen frame kestää 10 minuuttia ja pelissä pelataan vain yksi frame.
* Pelissä on aikaraja jonka sisällä lyönti on suoritettava. Ensimmäisten 5 minuutin aikana lyöntiin saa käyttää 15 sekuntia. Viimeiselle 5 minuutille lyöntiaikaa on 10 sekuntia per lyönti. Lyöntiajan ylittämisestä saa 5 pisteen rangaistuksen.
* Pelaajan on joko pussitettava tai osuttava pallolla valliin lyönnillään.
* Jokaisesta virheestä seuraa vapaa käsipallo.
* Jos peliajan päätyttyä pistetilanne on tasan sininen pallo asetetaan omalle pisteelleen ja pallon pussittanut pelaaja voittaa.

## Turnauksen voittajat

* 1990  Darren Morgan
* 2011  Nigel Bond
* 2012  Barry Hawkins
* 2013  Martin Gould
* 2014  Dominic Dale
* 2015  Michael White
* 2016  Robin Hull
* 2017  Anthony McGill

* 2018  Michael Georgiou
* 2019  Thepchaiya Un-Nooh
* 2020  Michael Holt
* 2021  Ryan Day
* 2022  Hossein Vafaei
* 2023/Tam  Chris Wakelin
* 2023/Jou  Mark Allen
* 2024  Tom Ford

## Lähteet
Svend Gade

**Svend Lauritz Gade** (9. helmikuuta 1877 Kööpenhamina – 25. kesäkuuta 1952 Aarhus) oli tanskalainen lavastaja, ohjaaja ja koristetaiteilija. Hän toimi Saksassa ohjaajana ja lavastajana 1904–1922. Hän sai herätteitä saksalaisesta ekspressionismista ja yhteistyöstä Max Reinhardtin kanssa. Vuosina 1922–1927 hän oli ohjaajana New Yorkissa ja Hollywoodissa, 1930–1937 Kööpenhaminan kuninkaallisessa teatterissa. Hän vieraili Suomessa useita kertoja.

## Lähteet
Dan Gerson

**Daniel ”Dan” Gerson** (1966 New York – 6. helmikuuta 2016 Los Angeles, Kalifornia) oli yhdysvaltalainen käsikirjoittaja ja ääninäyttelijä. Hänen tunnetuimpiin teoksiinsa kuuluvat Pixarin animaatioelokuvat *[[Monsterit Oy]]* (2001), *[[Monsterit-yliopisto]]* (2013) ja *[[Big Hero 6]]* (2014), joita hän oli käsikirjoittamassa ja joissa hänellä oli ääniroolit.

## Lähteet

## Aiheesta muualla
*
Goodnight N.Y.C.

**Goodnight N.Y.C.** on tamperelaisen punkyhtye Sensuurin 7" single, joka julkaistiin kesäkuussa 1981. Se äänitettiin yhdessä päivässä helmikuussa 1981.

Albumin takakannessa lukee teksti ”Kansi-idea kopioitu joltakin tuntemattomalta brittiyhtyeeltä”.

## Kappaleet
#
#

## Kokoonpano
* Costello Hautamäki – laulu, kitara
* Vesa Kujala – kosketinsoitin
* Matti Hamppunen – bassokitara
* Pasi Pakarinen – rummut, laulu

+

* Mika Sundqvist – tuottaja, miksaaja

## Aiheesta muualla
* ''Goodnight N.Y.C.'' finnmusic.net -sivustolla
* ''Goodnight N.Y.C.'' discogs.com -sivustolla
Louis Gallait

**Louis Gallait** (1810–1887) oli belgialainen taidemaalari. Hän opiskeli synnyinkaupungissaan Tournaissa Hanneuinin johtamana ja sittemmin Antwerpenissa ja Pariisissa. Paul Delarochen tavoin Gallait maalasi Brysselissä loisteliaan koloristisia, tekotavaltaan realistisen tarkkoja historiakuvia. Hän edusti eklektistä historiamaalausta muun muassa teoksessaan *Kaarle V:n hallituksesta luopuminen* (1841, Bryssel). Sen ohella hänen pääteoksensa on *Brysselin ampujakunta viimeisellä kunniatervehdyksellä Egmontin ja Hoornin ruumisten ääressä*. Karl von Piloty seurasi häntä eklektisessä historiamaalauksessa. 

Gallait oli myös ansiokas muotokuvamaalari.

## Lähteet
Parhaan rap-albumin Grammy-palkinto

**Parhaan rap-albumin Grammy-palkinto** () on vuosittaisessa Grammy-gaalassa jaettava palkinto vuoden parhaalle rap-albumille. Palkintoa on jaettu vuodesta 1996.

Eminem on voittanut palkinnon kuudesti, Kanye West neljästi ja OutKast kahdesti. Vuonna 2013 palkinnon voittanut kanadalainen Drake oli ensimmäinen ei-yhdysvaltalainen kategorian voittaja. Vuonna 2019 Cardi B:stä tuli ensimmäinen tämän kategorian palkinnon voittanut naissolisti.

## Voittajat

* 1996: Naughty by Nature – *[[Poverty's Paradise]]*
* 1997: The Fugees – *[[The Score (The Fugeesin albumi)|The Score]]*
* 1998: Puff Daddy and the Family – *[[No Way Out]]*
* 1999: Jay-Z – *[[Vol. 2... Hard Knock Life]]*
* 2000: Eminem – *[[The Slim Shady LP]]*
* 2001: Eminem – *[[The Marshall Mathers LP]]*
* 2002: OutKast – *[[Stankonia]]*
* 2003: Eminem – *[[The Eminem Show]]*
* 2004: OutKast – *[[Speakerboxxx/The Love Below]]*
* 2005: Kanye West – *[[The College Dropout]]*
* 2006: Kanye West – *[[Late Registration]]*
* 2007: Ludacris – *[[Release Therapy]]*
* 2008: Kanye West – *[[Graduation]]*
* 2009: Lil Wayne – *[[Tha Carter III]]*
* 2010: Eminem – *[[Relapse (Eminemin albumi)|Relapse]]*
* 2011: Eminem – *[[Recovery]]*
* 2012: Kanye West – *[[My Beautiful Dark Twisted Fantasy]]*
* 2013: Drake – *[[Take Care]]*
* 2014: Macklemore ja Ryan Lewis – *[[The Heist (albumi)|The Heist]]*
* 2015: Eminem – *[[The Marshall Mathers LP 2]]*
* 2016: Kendrick Lamar – *[[To Pimp a Butterfly]]*
* 2017: Chance the Rapper – *[[Coloring Book]]*
* 2018: Kendrick Lamar – *[[Damn|DAMN.]]*
* 2019: Cardi B – *[[Invasion of Privacy]]*
* 2020: Tyler, the Creator – *[[Igor (albumi)|Igor]]*
* 2021: Nas – *[[King’s Disease]]*
* 2022: Tyler, the Creator - *[[Call Me If You Get Lost]]*
* 2023: Kendrick Lamar – *[[Mr. Morale & the Big Steppers]]*
* 2024: Killer Mike – *[[Michael (Killer Miken albumi)|Michael]]*
* 2025: Doechii – *[[Alligator Bites Never Heal]]*
* 2026: Kendrick Lamar – *[[Gnx]]*

## Lähteet
Georg Gaffky

**Georg Theodor August Gaffky** (17. helmikuuta 1850 Hannover – 23. syyskuuta 1918 Hannover) oli saksalainen bakteriologi ja Robert Kochin jälkeen vuodesta 1904 Berliinin Institut für Infektionskrankheiten -laitoksen (vuodesta 1912 Robert Koch-Institut) johtaja. Hän tutki koleraa ja ruttoa Egyptissä ja Intiassa. Yhdessä Joseph Eberthin kanssa Gaffky löysi *[[Salmonellat|Salmonella typhi]]* -bakteerin, joka aiheuttaa lavantaudin.

Gaffky opiskeli lääketiedettä Friedrich-Wilhelms-Akademiessa.

## Lähteet
Piero Gamba

**Piero Gamba** (myös **Pierino Gamba**; 16. syyskuuta 1936 Rooma – 30. tammikuuta 2022 New York) oli italialainen kapellimestari ja pianisti. Hän suoritti ensiesiintymisensä Pariisissa 8 vuoden iässä. Häntä pidettiin yhtenä aikansa merkittävimmistä ihmelapsista. Vuodesta 1946 Gamba johti sinfoniakonsertteja eri puolilla maailmaa, myös Suomessa.

## Lähteet
HMS Thunderer (1760)

**HMS Thunderer** oli Britannian kuninkaallisen laivaston 1760 vesillelaskettu Hercules-luokan 74-tykkinen kolmannen luokan linjalaiva.

## Valmistus

Alus tilattiin 15. heinäkuuta 1756 Woolwichin telakalta, jossa vastaavana rakennusmestarina oli Israel Pownoll. Köli laskettiin 17. syyskuuta. Alus laskettiin vesille 19. maaliskuuta 1760 ja valmistui 18. toukokuuta, jolloin valmistuskustannukset olivat 33&nbsp;044 puntaa seitsemän shillinkiä ja kaksi pennyä. Varustettuna aluksen hinta nousi 39&nbsp;155 puntaan 16 shillinkiin ja yhdeksään pennyyn.

## Palvelus
Seitsenvuotisen sodan aikana alus otettiin palvelukseen maaliskuussa 1760 päällikkönään Charles Proby. Se lähti 21. heinäkuuta Välimerelle. Alus valtasi 17. kesäkuuta 1761 Ranskan laivaston 62-tykkisen *[[L'Achille]]n* Vigon edustalla. Taistelussa sai surmansa kaksikymmentä miehistönjäsentä. Alus palasi Britteinsaarille, jossa se poistettiin palveluksesta maaliskuussa 1763.

Alus varustettiin huhtikuussa vartiolaivaksi Portsmouthissa ja palautettiin palvelukseen syyskuussa vartiolaivana päällikkönään Samuel Hood. Alus kuljetti joukkoja Amerikkaan vuonna 1765 ja poistettiin palveluksesta 1766.

Alus kunnostettiin heinäkuusta syyskuuhun Portsmouthissa ja modernisoitiin Woolwichissa lokakuusta 1772 marraskuuhun 1777. Alus palautettiin palvelukseen helmikuussa 1778 päällikkönään Robert Boyle Walsingham. Se osallistui 27. heinäkuuta 1778 Ushantin taisteluun ja liitettiin läntiseen laivueeseen 1779. Joulukuussa alus kuului James Bradleyn alaisuudessa Feildingin laivueeseen. Alus oli kuparoitavana ja kunnostettavana Portsmouthissa helmikuusta maaliskuuhun 1780.

Vuonna 1780 aluksen päällikkönä oli Robert Nicholas ja se oli kommodoriksi ylennetyn Walshinghamin lippulaivana. Alus lähti 28. toukokuuta Leewardsaarille, missä se liittyi 12. heinäkuuta Rodneyn laivasto-osastoon. Alus upposi 5. lokakuuta 1780 jouduttuaan hurrikaaniin San Domingon edustalla vieden mukanaan koko miehistön.

## Lähteet
*

### Viitteet
HMS Hercules (1759)

**HMS Hercules** oli Britannian kuninkaallisen laivaston 1759 vesillelaskettu Hercules-luokan 74-tykkinen kolmannen luokan linjalaiva.

## Valmistus

Alus tilattiin 15. heinäkuuta 1756 Deptfordin telakalta, missä vastaavana rakennusmestarina oli Adam Hayes. Köli laskettiin 30. maaliskuuta 1757. Alus laskettiin vesille 15. maaliskuuta 1759 ja valmistui 10. huhtikuuta 1759, jolloin valmistuskustannukset varustettuna olivat 41&nbsp;897 puntaa viisi shillinkiä ja viisi pennyä.

## Palvelus
Alus otettiin palvelukseen maaliskuussa 1759 Hawken laivastoon päällikkönään Jervis Porter, joka kuoli 31. maaliskuuta 1763. Alus taisteli 10. lokakuuta Ranskan laivaston 74-tykkistä *[[Le Souverain]]ia* vastaan Rochefortin edustalla, jolloin Porter haavoittui. Aluksen päällikkyyden vastaanotti William Fortescue, jonka alaisuudessa alus osallistui 20. marraskuuta Quiberonin taisteluun. Vuoden 1759 lopun alus valvoi Basque Roadsin saartoa. Alus lähti 6. heinäkuuta 1760 Välimerelle, mistä se palasi maaliskuussa 1763 Britteinsaarille palveluksesta poistettavaksi.

Aluksella suoritettiin 19. huhtikuuta tarkastus, missä havaitut viat korjattiin lokakuusta 1764 syyskuuhun 1765 Plymouthissa. Alus oli uudelleen kunnostettavana Plymouthissa toukokuusta kesäkuuhun 1773. Alus varustettiin huhtikuusta syyskuuhun 1781 Barn Poolissa Plymouthinlahden suulla 60-tykkisen linjalaivan mastoin ja pohja kuparoitiin. Se otettiin palvelukseen kesäkuussa 1781 päällikkönään John Brisbane. Alus kuului syksyn 1781 Darbyn laivastoon.

Vuonna 1782 aluksen päällikkyyden vastaanotti Henry Savage, jonka alaisuudessa se lähti 15. tammikuuta Leewardsaarille. Alus osallistui 9. huhtikuuta Dominicankanaalin taisteluun, 12. huhtikuuta 1782 Saintesin taisteluun, missä sen miehistöstä sai surmansa kuusi ja haavoittui kahdeksantoista. Saintesin taistelussa aluksen päällikkönä oli Savagen haavoituttua luutnantti William Nowell. Alus lähti Amerikkaan Pigotin osaston mukana 21. heinäkuuta ja oli 5. syyskuuta - 24. lokakuuta New Yorkissa. Alus oli 1783 Leewardsaarilla, mistä se palasi Britteinsaarille.

Alus poistettiin palveluksesta heinäkuussa 1783 ja myytiin 17. elokuuta 1784 Plymouthissa 1&nbsp;300 punnalla.

## Lähteet
*

### Viitteet
BoJack Horseman

**BoJack Horseman** on yhdysvaltalainen Raphael Bob-Waksbergin luoma aikuisille suunnattu animoitu musta komediasarja. Sarjassa esiintyvät ääninäyttelijöinä muun muassa Will Arnett, Amy Sedaris, Alison Brie, Paul F. Tompkins sekä Aaron Paul. Sarja seuraa hiipuneena sitcom-tähtenä esitetyn ihmismäisen hevosen BoJack Horsemanin (Arnett), itseinhon, päihteiden ja epäonnistumisien täyteistä elämää sekä hänen yrityksiään nousta takaisin tähdeksi.

Sarjan ensimmäinen kausi julkaistiin Netflixissä 22. elokuuta 2014. Toinen kausi julkaistiin 17. heinäkuuta 2015 ja kolmas vuotta myöhemmin 22. heinäkuuta. Sarjan neljäs tuotantokausi julkaistiin 8. syyskuuta 2017 ja viides 15. syyskuuta 2018. Kuudes ja viimeinen kausi on jaettu kahteen osaan, jotka koostuvat yhteensä kuudestatoista jaksosta. Ensimmäinen osa julkaistiin 25. lokakuuta 2019 ja toinen osa julkaistiin 31. tammikuuta 2020. Jaksoja on julkaistu yhteensä 77.

Sarja on saanut laajalti ylistävän vastaanoton. Vuonna 2018 verkkojulkaisu IndieWire nimesi sen kaikkien aikojen parhaimmaksi animaatiosarjaksi. Sarjaa ollaan kehuttu erityisesti sen sensitiivisestä ja realistisesta tavasta käsitellä vakavia aiheita, kuten masennusta, addiktiota, psykkisiä traumoja, itsetuhoisuutta, seksismiä ja rasismia mustan huumorin kautta. Sarja on myös saanut kolme Primetime Emmy -ehdokkuutta, mukaan lukien kaksi parhaasta animaatiosarjasta.

## Asetelma

Sarja seuraa BoJack Horsemanin, kornin 90-luvun *Horsin’ Around* -sitcomin päätähteä ja hänen yritystään nousta takaisin Hollywoodin isojen tähtien joukkoon kirjoituttamalla kaiken paljastavan elämäkertansa haamukirjailija Diane Nguyenin avulla. Samalla BoJack tasapainottelee vaativan agenttinsa ja ex-naisystävänsä Princess Carolynin vaatimusten, sohvallansa asuvan laiskan ihmisen Toddin, ja hänen vihaamansa, mukavan ja tasapainoisen 90-luvun sitcom-koiran, Mr. Peanutbutterin sietämisen kanssa.

## Äänirooleissa

### Päähahmot

### Merkittävimmät sivuhahmot

## Vastaanotto

Sarjaa on kehuttu erityisesti sen sensitiivisestä ja realistisesta tavasta käsitellä vakavia aiheita, kuten masennusta, addiktiota, psykkisiä traumoja, itsetuhoisuutta, seksismiä ja rasismia mustan huumorin kautta. *BoJack Horseman* on useasti mainittu parhaaksi Netflix -alkuperäissarjaksi sekä yhdeksi kaikkien aikojen parhaista animaatiosarjoista. Toimittaja Jussi Ahlroth nimesi *Helsingin Sanomien* 20.12.2019 ilmestyneessä Nyt-liitteessä *BoJack Horsemanin* 2010-luvun parhaaksi tv-sarjaksi. Marraskuussa 2018 verkkojulkaisu IndieWire nimesi sarjan kaikkien aikojen parhaaksi animaatiosarjaksi.

## Lähteet

## Aiheesta muualla
* Virallinen verkkosivu
Dublin-luokka

**Dublin-luokka** oli Britannian kuninkaallisen laivaston seitsemän aluksen muodostama 74-tykkinen kolmannen luokan linjalaivaluokka. Luokka oli kuninkaallisen laivaston ensimmäinen 74-tykkisenä suunniteltu kolmannen luokan linjalaivaluokka.

## Alukset
Thomas Sladen suunnitelmat uudet alukseksi hyväksyttiin 26. elokuuta 1755, jolloin tilattiin kaksi ensimmäistä alusta Deptfordin telakalta. Alukset olivat etriä pidempiä kuin edeltäneet vuoden 1745 suunnitelmaan () sisältyneet 70-tykkiset alukset, mikä mahdollisti ylimääräisen tykkiparin alemmalle tykkikannelle.
 
Luokan alusten tykkikansilla oli kaksikymmentäkahdeksan tykkiä, jotka alemmalla tykkikannella olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.

## Lähteet
*

### Viitteet
Constructor

**Oy Constructor Ab** (vuoteen 1953 asti *Osakeyhtiö Constructor Aktiebolag*) oli Suomessa 1900-luvun-alkupuolella toiminut merkittävä rautabetoni- ja betonityöurakoitsija. Erityisesti Contructor tunnettiin teräksestä tai teräsbetonista valmistetuista silloista.

Yritys merkittiin kaupparekisteriin 1917 ja se lakkautettiin 1977.
 
## Constructorin rakentamia kohteita
*Tulkkilan silta, Kokemäki (1918)
*Mierolan silta, Hattula (1919)
*Mattilan silta, Alahärmä (1921)
*Korian ratasilta, Elimäki (1925)
*Porin silta, Pori (1926)
*Hämeensilta, Tampere (1929)
*Äijälänsalmen vanha silta, Jyväskylä (1931)

## Kirjallisuutta
* Manne Muoniovaara : *Osakeyhtiö Constructor aktiebolag: 1917-1927*. Helsinki 1927
* Otto Sivonen : *Osakeyhtiö Constructor Aktiebolag 1917-1942*. Helsinki 1943

## Lähteet
Peter Horton

**Peter Horton** (s. 20. elokuuta 1953) on yhdysvaltalainen näyttelijä ja ohjaaja. Hän on naimisissa ja hänellä on kaksi lasta.

Horton on näytellyt muun muassa televisiosarjoissa *[[Kolkyt ja risat]]* ja *[[Dallas (televisiosarja)|Dallas]]* sekä elokuvissa *[[Maissilapset (elokuva)|Maissilapset]]* ja *[[Vaarojen laakso]]*. Ohjaajana hän on työskennellyt muun muassa televisiosarjassa *[[Greyn anatomia]]* ja elokuvassa *[[Rohto (vuoden 1995 elokuva)|Rohto]]*.

## Aiheesta muualla

* 
*
Lommaha

**Lommaha** (myös *Lomoha*, ) on kylä Leningradin alueen Lomonosovin piirin Kaprion kunnassa Venäjällä. Se sijaitsee Lamoškajoen varrella kuusi kilometriä Kapriosta etelään. Kylässä on 148 asukasta (vuonna 2010).

Kaprion ujestin Kargalin pogostaan kuulunut Lommahan kylä mainitaan Novgorodin Vatjan viidenneksen verokirjassa vuonna 1499/1500. Se esiintyy myös ruotsalaisten 1600-luvun alussa laatimassa maakirjassa.

Peter von Köppenin mukaan vuonna 1848 Lommahassa asui venäläisiä ja 60 savakkoa. Myöhemmin se mainitaan suomalais-venäläisenä sekakylänä. Suomalaiset kuuluivat Kaprion luterilaiseen ja venäläiset ortodoksiseen seurakuntaan.

Lommahan talonpojat olivat 1860-luvulle saakka tilanomistajan maaorjia. Vuonna 1862 mainitaan Suuri ja Pieni Lommaha, joissa oli yhteensä 25 taloa ja 116 asukasta. Kylässä oli myös Pietarin löytölastenhuoneen talo. Myöhemmin se kuului Pietarhovin kihlakunnan Kaprion volostiin.

Neuvostoaikana Lommaha oli aluksi kyläneuvoston keskus. Vuonna 1954 se liitettiin Kaprion kyläneuvostoon.

Lommaha koostuu puutarhapalstojen ympäröimistä omakotitaloista. Kesäasukkaiden määräksi arvioidaan lähes 200 henkeä. Kylässä toimii yksi maatalousyrittäjä. Palveluihin kuuluu lääkintäasema. Lommahaan kuuluu myös entinen Kommolan kylä, joka Kaprion kunnan vuoden 2015 yleiskaavan mukaan aiotaan perustaa uudestaan.

## Lähteet
Maklakkova

**Maklakkova** () on kylä Leningradin alueen Lomonosovin piirin Kaprion kunnassa Venäjällä. Se sijaitsee Länsi-Inkerin ylängöllä kahdeksan kilometriä Kapriosta etelään. Kylässä on 22 asukasta (vuonna 2010).

Maklakkovan eteläpuolelta on löydetty keskiaikainen kumpuhautaryhmä. Kaprion ujestin Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500. Ruotsalaisten 1600-luvun alussa laatimassa maakirjassa se esiintyy autiona.

Peter von Köppenin mukaan vuonna 1848 Maklakkovassa asui venäläisiä ja 15 savakkoa. Myöhemmin se mainitaan suomalais-venäläis-virolaisena sekakylänä. Suomalaiset ja virolaiset kuuluivat Kaprion luterilaiseen ja venäläiset ortodoksiseen seurakuntaan.

Maklakkovan talonpojat olivat 1860-luvulle saakka tilanomistajan maaorjia. Vuonna 1862 kylässä oli 33 taloa ja 173 asukasta. Myöhemmin se kuului Pietarhovin kihlakunnan Kaprion volostiin. Kylässä toimi semstvon ylläpitämä koulu. Neuvostoaikana Maklakkova kuului aluksi Lommahan ja myöhemmin Kaprion kyläneuvostoon.

Kylä koostuu puutarhapalstojen ympäröimistä omakotitaloista. Kesäasukkaiden määräksi arvioidaan yli sata henkeä.

## Lähteet
Sirkka Lassila

**Sirkka Helena Lassila** (o.s. **Pesari**; 29. heinäkuuta 1929 Somero – 4. tammikuuta 2016 Helsinki) oli suomalainen toimittaja ja tietokirjailija. Hän kirjoitti käytösoppaita ja matkakirjoja. 

Lassilan puoliso oli vuodesta 1957 suurlähettiläs Antti Lassila.

## Teokset
* *Miten menettelisin? Hyvän käytöksen kirja*. WSOY, 1981. 
* *Kuinka käyttäytyisin*. WSOY, 1984. 
* *Uusi käytöksen kultainen kirja: Hyvät tavat – luonteva käytös*. WSOY, 1990. 
* *Viides Avenue ja Rooman kukkulat: Diplomaattielämän arkea ja juhlaa*. WSOY, 1999. 
* *2000-luvun naisen käytösopas*. Helsinki Media, 2000. 
* *Kulkurin valssi Toscanassa*. WSOY, 2003. 
* *Reinin kultaa*. Sysmän Kirjakylä, 2015. 

## Lähteet

## Aiheesta muualla
* Sirkka Lassilan muistokirjoitus ''Helsingin Sanomissa''.
Tyrni (täsmennyssivu)

**Tyrni** voi tarkoittaa seuraavia:

## Kasvi
* tyrni (*Hippophaë rhamnoides*) , tyrnien sukuun kuuluva, marjoja tuottava pensas
* tyrnit, kasvisuku

## Sukunimi

*Toivo Tyrni (1890–1966), kansanedustaja ja lääkäri
*Ilari Tyrni (1934– 2010), kansantaloustieteilijä, Tampereen yliopiston kansantalouistieteen professori

## Muita
* Marja Tyrni, näyttelijä Aku Hirviniemen luoma sketsihahmo

## Katso myös

* tyrnipunavarpunen, lintu
* tyrnikiitäjä, kiitäjäperhonen
* tyrninkääpä, kääpä
Marco Ercolessi

**Marco Ercolessi** (s. 15. toukokuuta 1986 Abano Terme) on italialainen futsalpelaaja, joka edustaa Pescara Calciota ja Italian futsalmaajoukkuetta. Pelipaikaltaan 175 senttimetriä pitkä ja 72 kilogrammaa painava oikeajalkainen Ercolessi on laitapelaaja.

Ercolessi debytoi Italian maajoukkueessa vuonna 2009. Vuonna 2012 hän oli mukana saavuttamassa MM-pronssia Thaimaasta. EM-kilpailuista Ercolessillä on kultaa vuodelta 2014 ja pronssia vuodelta 2012. 

Ercolessi on edustanut Pescaraa vuodesta 2014 alkaen. Hän on voittanut Italian mestaruuden kolmesti, kerran Marca Futsalin, kerran Luparensen ja kerran Pescaran kanssa.

## Lähteet
Frantic Flintstones

**Frantic Flintstones** on brittiläinen rockabilly-yhtye, joka perustettiin vuonna 1986. Yhtyeeseen kuuluu jäsenet Chuck Harvey, Gary Day ja John Francis Gunning.
Jäähyväiset Matjoralle

**Jäähyväiset Matjoralle** () on venäläisen kirjailijan Valentin Rasputinin tunnetuin teos. Se sijoittuu 1960-luvun lopulle siperialaisen Angarajoen saarelle ja sen Matjora-nimiseen kylään. Kirja kertoo Matjoran viimeisestä kesästä ennen kuin sen asukkaat evakuoidaan pois Bratskin vesivoimalaitoksen muodostaman patoaltaan tieltä.

Elem Klimov ohjasi romaanin pohjalta samannimisen elokuvan, alkuperäisnimeltään *Proštšanie* (1983).

## Lähteet

## Aiheesta muualla
* Kirja, jota Linkola kadehtii . Juttu Pentti Linkolan näkemyksistä Valentin Rasputinin teoksesta *Jäähyväiset Matjoralle*.
Erik Törnqvist

**Erik Olof Törnqvist** (20. heinäkuuta 1915 Alahärmä – 23. lokakuuta 2001 Helsinki) oli suomalainen virkamies ja diplomaatti.

Törnqvist valmistui ylioppilaaksi 1933 ja valtiotieteiden kandidaatiksi 1937.

Törnqvist aloitti uransa aktuaarina Tullihallituksessa 1939–1940, sen jälkeen hän oli tutkija Suomen Pankissa 1940–1942, hintaneuvoston sihteeri kansanhuoltoministeriössä 1942–1945, talousneuvoston sihteeri 1946–1947, sotakorvausteollisuuden valtuuskunnan jäsen 1946–1948 ja talousvaltuutettu 1947–1949. 

Samalla kun hän oli vuosina 1949–1972 valtiovarainministeriön kansantalousosaston päällikkö, hänellä oli useita merkittäviä tehtäviä ensin kotimaassa talouspoliittisen suunnitteluneuvoston pääsihteeri 1951–1953, pääministerin sihteeri 1953–1954, Suomen ryhmän puheenjohtaja pohjoismaisessa talousvaliokunnassa 1956–1957, UNECEn jaostopäällikkö Genevessä 1957–1959, Yhdistyneiden kansakuntien Latinalaisen Amerikan ja Karibian talouskomission jaostopäällikko Santiago de Chilessä 1959–1961, UNTABin asiantuntija Kolumbiassa 1962–1963, Nordek-valtuuskunnan puheenjohtaja 1968–1970, Maailmanpankin johtokunnan jäsen Washingtonissa 1970–1972 ja uran päätteeksi Suomen suurlähettiläänä Meksikossa ja Kuubassa vuosina 1973–1978.

Törnqvistin veli oli tilastotieteen professori Leo Törnqvist.

## Lähteet
Right Now (Van Halenin kappale)

**Right Now** on Van Halenin single, joka julkaistiin vuonna 1992. Se on mukana yhtyeen yhdeksännellä albumilla *[[For Unlawful Carnal Knowledge]]*.  Kappale kertoo hetkessä elämisestä ja siitä ettei pelkää tehdä muutosta. Kappale on mukana vuoden 1984 elokuvassa *Hurjaa elämää*, johon Eddie Van Halen sävelsi musiikin.

## Kokoonpano
* Sammy Hagar – laulu
* Eddie Van Halen – kitara, piano, taustalaulu
* Michael Anthony – basso, taustalaulu
* Alex Van Halen – rummut

## Lähteet
Bad Aiblingin junaturma

**Bad Aiblingin junaturma** tapahtui Bad Aiblingin kaupungissa Baijerin osavaltiossa Saksassa 9. helmikuuta 2016. Onnettomuus sattui kun kaksi lähiliikenteen junaa törmäsi toisiinsa yksiraiteisella rataosuudella puoli seitsemän jälkeen aamulla. Onnettomuudessa sai surmansa ainakin kymmenen ihmistä. Yli sata ihmistä loukkaantui turmassa.

## Lähteet

## Aiheesta muualla
Ullstein Verlag

**Ullstein Verlag** on saksalainen lehden- ja kirjankustantamo. Sen perusti vuonna 1877 Leopold Ullstein. Se on sittemmin siirtynyt Springerin tytäryhtiöksi, siten että lehden- ja kirjankustannustoiminta ovat erillisiä yhtiöitä. Ullstein on julkaissut muun muassa lehtiä *[[Berliner Zeitung]]*, *[[Berliner Morgenpost]]* ja *[[Vossische Zeitung]]*. Myös kuuluisa sotakirja ''Länsirintamalta ei mitään uutta'' on Ullstein Verlagin julkaisema.

Kansallissosialistit ottivat yrityksen haltuunsa 1934, ja se toimi vuoteen 1952 nimellä Deutscher Verlag. Tällöin Ullsteinin suku sai sen jälleen haltuunsa.

## Lähteet

## Aiheesta muualla
Paco Sedano

**Francisco "Paco" Sedano Antolín** (s. 2. joulukuuta 1979 Madrid) on espanjalainen futsalmaalivahti, joka edustaa Primera División de Futsalissa pelaavaa FC Barcelona Futsalia ja Espanjan futsalmaajoukkuetta. Oikeajalkainen Sedano on 188 senttimetriä pitkä ja painaa 83 kilogrammaa.

Sedano on edustanut FC Barcelona Futsalia vuodesta 2007 alkaen. Sitä ennen hän pelasi FS Móstolesissa vuodet 1999–2007 ja Autos García Cosladassa vuodet 1998–1999. Barcelonan riveissä Sedano on saavuttanut UEFA Futsal Cupin vuonna 2011, kaksi Espanjan mestaruutta ja kolme Espanjan cupia.

Sedano voitti Espanjan futsalmaajoukkueen kanssa kultaa vuoden 2004 MM-kilpailuista Kiinan Taipeissa. Hän oli mukana voittamassa kultaa myös vuosien 2005 ja 2016 EM-kilpailuissa.

## Lähteet
Right Now

**Right Now** voi tarkoittaa seuraavia:__NOTOC__

## Musiikki
### Albumit
* *[[Right Now (Jannan albumi)|Right Now]]*, Jannan albumi vuodelta 2007
* *[[Right Now (Ile Kallio Big Rock Bandin albumi)|Right Now]]*, Ile Kallio Big Rock Bandin albumi vuodelta 2016

### Kappaleet
* ”Right Now”, Van Halenin single vuodelta 1992
* ”Right Now”, Kornin kappale vuodelta 2003
* ”Right Now”, Rihannan kappale vuodelta 2013

## Elokuvat
**[[Right Now (elokuva)|Right Now]]* (*À tout de suite*), Benoît Jacquot’n rikoselokuva vuodelta 2004
Valentina Modig-Manuel

**Valentina Modig-Manuel**, vuoteen 1936 **Modig** (25. kesäkuuta 1907 Minsk &ndash; 22. kesäkuuta 2005 Turku) oli keraamikko, joka perusti puolisonsa kanssa Suomen ensimmäisen itsenäisen keramiikkaverstaan.

Modig-Manuelin vanhemmat olivat muuttaneet Minskiin 1800-luvun lopulla, Suomeen hänen perheensä palasi ennen ensimmäistä maailmansotaa ja asettui Tammisaareen. Helene Schjerfbeck opetti Modig-Manuelille piirustusta ja rohkaisi häntä pyrkimään Taideteollisuuskouluun, jossa Modig-Manuel aloitti koristemaalauksen opinnot 1927. Valmistuttuaan hän ryhtyi kuitenkin työskentelemään keramiikan parissa, Grankullan Saviteollisuus Osakeyhtiössä. Aluksi hän toimi palkattamona harjoittelijana, mutta sittemmin yhtiön taiteellisena johtajana. Vuonna 1936 hän siirtyi Turkuun Kupittaan Savi -yrityksen palvelukseen. Seuraavana vuonna hän avioitui opiskelijatoverinsa Josef Manuelin (Manulkinin) kanssa ja pariskunta perusti *Studio Keramos* -keramiikkaverstaan. Modig-Manuel alkoi työskennellä omassa verstaassaan vuonna 1939. Verstaan kerammiikkatuotteet saivat hyvän vastaanoton. Niitä esiteltiin useissa eri näyttelyissä ja Modig-Manuel hallitsi ainoana itsenäisenä keraamikkona Suomessa niiden valmistuksen ns. pelkistyspolttotekniikalla. Verstaan kaupallinen menestys perustui kuitenkin ennen muuta hänen aviomiehensä suunnittelemien mallien pohjalta valmistettuihin keramiikkafiguureihin, jotka olivat suosittuja koriste-esineitä 1940- ja 1950-luvulla. Modig-Manuel opetti pitkään keramiikkaa Turun ruotsinkielisessä työväenopistossa, vuodesta 1954 aina vuoteen 1977 saakka, ja jatkoi keraamikkona 1980-luvulle asti. Hänen teostensa retrospektiiviset näyttelyt 1990-luvulla herättivät ansaittua huomiota.  

## Lähteet

## Aiheesta muualla
* Suna, Eija 1993. *Keramiikkataiteilija Valentina Modig-Manuel: Keramikern Valentina Modig-Manuel*. Aboa, Turun maakuntamuseon vuosikirja 53-54/1989-1990, ss. 66-89.
Isältä pojalle – Suomipunk 1978–2001

**Isältä pojalle – Suomipunk 1978–2001** on kokoelma-albumi, jolle on koottu suomalaisia punkkappaleita vuosilta 1978–2001. Se julkaistiin marraskuussa 2001 levymerkillä Megamania.

Albumia on ollut kokoamassa mm. Rumban toimittaja Markku Halme. Moni albumin kappaleista julkaistiin enimmäistä kertaa CD-formaatissa. Albumin kansikuvan on toteuttanut Kivi Larmola.

## Kappaleet

### CD 1
# Se: 
# Pelle Miljoona & N.U.S.: 
# Eppu Normaali: 
# Problems?: 
# Ratsia: 
# Sehr Schnell: 
# Briard: 
# Päät: 
# Loose Prick: 
# Karanteeni: 
# Kollaa kestää: 
# Sensuuri: 
# Kadotetut: 
# Ypö-Viis: 
# Vandaalit: 
# Mopot: 
# Lama: 
# Widows: 
# Nolla nolla nolla: 
# The Fucking World: 
# CMX: 
# Kansanturvamusiikkikomissio: 
# Kohu-63: 
# Appendix: 
# Kaaos: 
# Terveet Kädet: 
# Rattus: 
# Riistetyt: 
# Bastards: 
# Unicef: 
# Maho Neitsyt: 
# Korroosio: 

Kokonaiskesto: 67:35

### CD 2
# Dolphins: 
# Pojat: 
# Ne Luumäet: 
# Häiriköt: 
# Luonteri Surf: 
# Punk Lurex O.K.: 
# Klamydia: 
# L.A.M.F.: 
# Hemminki P.: 
# Raivopäät: 
# Apulanta: 
# Retkibanaani: 
# Inis: 
# Nukkekoti: 
# Sanktio: 
# Tyrävyö: 
# Nollaseiska: 
# Clamour: 
# No Shame: 
# Atom Heart: 
# Hitmen 3: 
# Radiopuhelimet: 
# Kuolleet kukat: 
# Manifesto Jukebox: 
# Endstand: 
# Wasted: 
# Juggling Jugulars: 
# Vicious Wankers: 

Kokonaiskesto: 63min 39sek

## Lähteet

## Aiheesta muualla
* ''Isältä pojalle'' finnmusic.net -sivustolla
Kolmikkovihvilä

**Kolmikkovihvilä** (*Juncus triglumis*) on pieni muonivuotinen vihvilä, jonka painopiste esiintymisessä on pohjoinen ja se on kalkinsuosija. Suomessa sitä tavataan Kainuussa, Koillismaalla ja Lapissa. Kasvupaikkoina ovat kostikot kuten puronrannat ja suoalueet.

Kasvi on monivuotinen. Sen juurakko on kooltaan vaatimaton. Kasvutapa on jonkin verran mätästävä. Varren pituus on noin kymmenen senttimetriä ja varren tyvellä on viitisen lehteä. Mykerössä on vain kolme kukkaa rinnakkain ja kota on mustanpunainen. Kukkien heteitä on kuusi, samoin kehälehtiä. Kolmikkovihvilä jaetaan yleensä kahteen alalajiin *albescens* ja *triglumis*. 

Kaksikkovihvilä (*Juncus biglumis*) on samantapainen laji.

## Lähteet

 

## Aiheesta muualla
*Pinkka, Lajintuntemuksen oppimisympäristö: Kolmikkovihvilä (''Juncus triglumis'')
*United States Department of Agriculture (USDA): ''Juncus triglumis'' 
*Flora of China: ''Juncus triglumis''
Sergio Romano

**Sergio Romano** (s. 28. elokuuta 1987 Rooma) on italialainen futsalpelaaja, joka edustaa Asti Calciota ja Italian futsalmaajoukkuetta. Pelipaikaltaan 183 senttimetriä pitkä ja 77 kilogrammaa painava oikeajalkainen Romano on *universal*.

Romano on pelannut Italian futsalmaajoukkueessa vuodesta 2009 alkaen. Hän oli mukana saavuttamassa MM-pronssia vuonna 2012. EM-kilpailuista Romano on saavuttanut kultaa vuodelta 2014 ja pronssia vuodelta 2012. Vuonna 2008 hän voitti Italian alle 21-vuotiaiden maajoukkueen kanssa hopeaa ikäluokan EM-kilpailuista.

Romano on edustanut Asti Calciota vuodesta 2014. Tätä ennen hän pelasi Pescarassa. Astin kanssa Romano voitti Italian cupin kaudella 2014–2015.

## Lähteet
Aulis Ukkonen

**Aulis Ukkonen** (9. elokuuta 1925 Metsäpirtti – 6. joulukuuta 2021 Kauniainen) oli tekniikan lisensiaatti ja tienrakennusopin professori.

Ukkonen valmistui diplomi-insinööriksi 1950 (maatalouden vesirakentaminen) ja 1953 (rakennustekniikka) ja tekniikan lisensiaatiksi 1972. Hän oli Oulun yliopiston tienrakennusopin professori 1975–1986 ja tutki maanrakennusopin teknisiä ja taloudellisia kysymyksiä.

## Lähteet

## Aiheesta muualla
*Aulis Ukkosen muistokirjoitus Helsingin Sanomissa
Eteläinen basilika (Korintti)

**Eteläinen basilika** oli antiikin aikainen basilika Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Basilika oli rakennettu roomalaisella ajalla joko keisari Caligulan tai keisari Claudiuksen aikana eli noin vuonna 37–54 jaa. Vuosisadan lopulla rakennusta korjattiin.

Basilika sijaitsi Korintin agoran eli torin etelälaidalla sijainneen niin kutsutun Etelästoan eteläpuolella. Paikka on aivan nykyisen arkeologisen alueen laidalla. Basilika oli kaksikerroksinen ja koostui peristyylisalista, joka oli nelilaivaisen kryptoportiikin päällä. Näin se oli pohjakaavaltaan suorakulmio suorakulmiossa ja muistuttaa monin tavoin agoran itälaidalla sijainnutta varhaisempaa Juliusten basilikaa. Rakennukset olivat myös hyvin saman kokoisia: Eteläisen basilikan alimman ja ulommaisen osan koko oli noin 38,5 x 23,5 metriä, ja ylemmän ja sisimmäisen osan koko noin 26,1 x 11,8 metriä. Basilika oli kytketty Etelästoaan ja kuului samaan rakennuskokonaisuuteen sen kanssa.

## Lähteet
Etelästoa (Korintti)

**Etelästoa** oli antiikin aikainen stoa eli pylväshalli Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Etelästoa sijaitsi Korintin agoran eli torin etelälaidalla. Se rakennettiin alun perin hellenistisellä kaudella 200-luvun eaa. alkupuolella. Rakennus tuhoutui roomalaisten vallattua ja hävitettyä Korintin vuonna 146 eaa. Myöhemmin roomalaiset rakensivat sen uudelleen erilaisena ja suurempana vaiheittain noin vuosien 50–150 jaa. välisenä aikana.

Laajimmillaan stoan koko oli noin 164,4 × 25,2 metriä. Se oli kaksikerroksinen ja siinä oli julkisivun puolella 71 doorilaista pylvästä ja sisäpuolella kattoa tukemassa 34 joonialaista pylvästä. Pylväikön takana oli 33 kauppa- ja työpajahuonetta. Rakennus oli valmistuessaan koko Kreikan suurin julkinen rakennus.

Rakennuksen eteläpuolelle rakennettiin myöhemmin niin kutsuttu Eteläinen basilika. Sen sisäänkäynti kytkettiin stoaan. Lisäksi rakennuskokonaisuuteen kuuluivat muun muassa buleuterion eli neuvoston kokoontumistila, duovirien ja ediilien toimitilat, Isthmian kisoja järjestäneiden virkamiesten (*agōnothetēs*) toimitilat sekä mahdollisesti muita julkisia toimintoja. Kokonaisuuteen liitettiin myös kylpylä, latriini eli käymälä sekä lähdekaivorakennus. Stoan edustalla sijaitsi *bēma* eli puhujankoroke.

## Lähteet
Etelästoa

**Etelästoa** (myös *Eteläinen stoa*) voi viitata seuraaviin antiikin kreikkalaisiin stoiin eli pylväshalleihin:

* Etelästoa, Assos
* Etelästoa, Ateenan Agora
* Etelästoa, Delos
* Etelästoa, Korintti
* Etelästoa, Olympia
Juliusten basilika

**Juliusten basilika** oli antiikin aikainen basilika Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Basilika rakennettiin roomalaisella ajalla keisari Augustuksen kaudella aivan ensimmäisen vuosisadan jaa. alussa. Sen tarkoitus oli kunnioittaa Juliusten-Claudiusten hallitsijasukua. Rakennus tuhoutui maanjäristyksessä 300-luvulla.

Basilika sijaitsi Korintin agoran eli torin itäpäässä ja toimi samalla sen itäisenä sisäänkäyntinä. Rakennus oli kaksikerroksinen ja koostui peristyylisalista, joka oli nelilaivaisen kryptoportiikin päällä. Näin se oli pohjakaavaltaan suorakulmio suorakulmiossa. Alimman ja ulommaisen osan koko oli noin 38,4 × 23,6 metriä, ja ylemmän ja sisimmäisen osan koko noin 26,7 × 11,8 metriä. Pääsalin korkeus oli noin 10,4 metriä. Rakennus oli tehty stukkolla päällystetystä paikallisesta kalkkikivestä. Myöhemmässä vaiheessa rakennuksen sisäosat katettiin osittain marmorilla.

Rakennuksessa oli lukuisia Juliusten ja Claudiusten suvun jäsenten kuvapatsaita, mukaan lukien Augustus ja hänen tyttärenpoikansa Gaius ja Lucius. Löytyneet patsaat ovat esillä Antiikin Korintin arkeologisessa museossa. Agoran eteläpuolelle myöhemmin rakennettu niin kutsuttu Eteläinen basilika muistutti arkkitehtuuriltaan hyvin paljon Juliusten basilikaa.

## Lähteet

## Aiheesta muualla
Korintin teatteri

**Korintin teatteri** oli antiikin aikainen kreikkalainen teatteri Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Teatteri oli rakennettu vuorenrinteeseen Korintin keskustan eli agoraa ympäröineen alueen luoteispuolelle. Ensimmäinen kiintein penkein ja näyttämörakennuksin varustettu teatteri rakennettiin paikalle 400-luvun eaa. jälkimmäisellä puoliskolla. Sen rakenteet olivat puiset. Hellenistisellä ajalla rakennus uusittiin. Se todennäköisesti tuhoutui suurelta osin roomalaisten tuhottua kaupungin vuonna 146 eaa. Teatteri rakennettiin uudestaan kahdessa vaiheessa ensimmäisellä vuosisadalla jaa. sekä 100-luvulla jaa. Tuolloin rakennettiin kolmikerroksinen, pylväin ja kuvapatsain koristeltu näyttämörakennus. Puolikaarenmuotoisen teatterin halkaisija oli noin 130 metriä.

Keisari Caracallan aikana noin 211–217 jaa. rakennus muutettiin gladiaattorinäytäntöihin sopivaksi. Tuolloin kymmenen alinta penkkiriviä poistettiin, kun katsomo erotettiin taistelijoista noin 3,5 metriä korkealla muurilla. Teatterirakennusta käytettiin vielä bysanttilaisella ajalla.

Teatterin eteläpuolella sijaitsi pienempi Odeion eli musiikkiteatteri.

## Lähteet

## Aiheesta muualla
Lekhaionin tien basilika

**Lekhaionin tien basilika** oli eräs antiikin aikainen basilika Kreikassa Korintin kaupungissa. Se on saanut nykyisin käytetyn nimensä sijaintipaikastaan kaupungin satamaan Lekhaioniin johtaneen tien varressa. Basilikan rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Basilika oli rakennettu roomalaisella ajalla keisari Augustuksen hallituskaudella noin vuosien 25–1 eaa. välisenä aikana. Se tuhoutui todennäköisesti vuoden 70 jaa. maanjäristyksessä ja rakennettiin uudelleen 100-luvun jaa. ensimmäisellä puoliskolla. Lopullisesti rakennus tuhoutui 300-luvulla, mahdollisesti vuoden 375 maanjäristyksessä.

Basilika sijaitsi Korintin agoran eli torin pohjoispuolella, Lekhaioniin johtaneen tien alkupään ja Apollonin temppelin välisellä alueella. Ensimmäinen paikalla ollut basilika koostui pitkästä ja kapeasta keskilaivasta, jonka ympärillä oli 11 × 4 pylvästä. Myöhempi basilika oli huomattavasti suurempi, ja siihen liitettiin muun muassa marmorinen, veistoskoristeinen julkisivu, joka toimi monumentaalisisäänkäyntinä rakennukseen. Basilikassa on ollut erilaisia liike- ja muita tiloja.

## Lähteet

## Aiheesta muualla
Luoteisstoa

**Luoteisstoa** (joskus myös *Pohjoisstoa*) oli antiikin aikainen stoa eli pylväshalli Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Stoa rakennettiin keisari Augustuksen aikana ensimmäisen vuosisadan alussa jaa. Se sijaitsi nimensä mukaisesti Korintin agoran eli torin lounaislaidalla. Itäosassaan se oli rakennettu varhaisemman, hellenistisen ajan stoan paikalle.

Stoan pituus oli noin 101 metriä ja leveys noin 9,2 metriä ja siinä oli kaksi kerrosta. Rakennuksen julkisivun puolella oli 47 doorilaista pylvästä ja sisäpuolella kattoa tukemassa joonialaisia pylväitä. Stoan pohjoispuolella sijaitsi Apollonin temppeli. Stoan pohjoisseinä oli rakennettu temppelikukkulan rinnettä vasten.

## Lähteet